Latviya prezidenti Raymond Veyonis yuragida o‘tkazgan operatsiyadan keyin salomatlik bo‘yicha shifokorlik komissiyasi va mehnatga layoqatlilik ekspertizasiga uning yurak klapanida o‘tkazilgan operatsiyadan keyingi ahvoliga baho berish va nogironlik olish bo‘yicha murojaat qilishi mumkin, deb xabar bermoqda Delfi nashri. Bu komissiya boshlig‘i o‘rinbosari Maris Andersonsning aytishicha, agar bemorning yurak klapani protez bilan almashtirilsa, unda unga nogironlik beriladi. Biroq shunga qaramasdan, Veyonisning o‘zi komissiyaga murojaat qilishi kerak. “Zo‘ravonlik bilan nogironlik berilmaydi”, deb aytmoqda Andersons. Latviya prezidenti eng yengil hisoblanuvchi 3 guruh nogironligini olishi mumkin. Andersonsning ta’kidlashicha, bunday operatsiyalardan keyin odamlar normal ishlay olishi mumkin va nogironlik ularning mehnat qobiliyatiga albatta ta’sir qilmaydi. Avvalroq Veyonis operatsiyadan keyin hushiga kelgani ma’lum qilingandi.